**Radionica: Izrada prijedloga za kućni red škole – 24.11.2017. Vijeće učenika**

**Učenici:**

**Osobne stvari učenika:**

Učenici su odgovorni za svoje stvari. Ukoliko izgube novac, mobitel, nakit… sam je dužan to pronaći.

**Školska imovina:**

Paziti na školsku imovinu, ako je namjerno uništi plaća popravak.

**Odijevanje:**

Pristojno se odijevati, ne nositi majice s uvredljivim natpisima. Ako se učenik odjene neprimjereno (šorc, majica bez rukava) treba ga poslati kući da se preodjene, a ako je daleko dati opomenu.

**Ponašanje učenika na satu:**

Ne smiju koristiti mobitele, žvakati žvaku i jesti i piti, odgovarati učiteljima i svađati se s njima, treba se zalagati za nastavni predmet. Kao posljedica korištenja mobitela je njegovo oduzimanje, opaska za ostalo.

**Ponašanje učenika u prostoru škole:**

ne smiju trčati po hodnicima, ne smiju koristiti zvučnike, psovati, maltretirati učenike, zabranjeno je nositi petarde i cigarete, igrati se sličicama.

**Odnosi učenika s drugim učenicima:**

Učenici moraju iskazivati poštovanje prema drugim učenicima, ne smiju se tući i zadirkivati jedni druge, pogotovo učenike s posebnim potrebama, trebamo prihvaćati drugačije od sebe.

**Ponašanje učitelja na satu:**

Ne smiju koristiti mobitel osim u hitnim slučajevima, ne smiju jesti na satu, ne smiju izbaciti učenika sa sata, ne smiju davati jedinice bez razloga.

**Ponašanje učitelja prema učenicima:**

Ako učitelja naljuti prethodni razred da ne galami na sljedeći koji dođe. Ako nisu spremni za odgovaranje da imaju jednog „jokera“, da se prva ocjena unese sa strane ako se učeniku ne svidi, ne smiju odmjeravati učenike.